|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.maijā** | **Nr. GND/** |
|  | **(protokols Nr. ; .p.)** |

**Par Gulbenes novada pašvaldības 2025.gada \_\_.maija iekšējā normatīvā akta Nr.\_\_**

**“Grozījumi Gulbenes novada pašvaldības 2024.gada 29.augusta iekšējā normatīvajā aktā Nr.GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums”” izdošanu**

Gulbenes novada pašvaldības 2024.gada 29.augusta iekšējais normatīvais akts Nr.GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums” (turpmāk – Nolikums) nosaka Gulbenes novada pašvaldības dzīvesvietas reģistrācijas un anulācijas komisijas (turpmāk – komisija) izveidošanas un darba organizācijas kārtību, struktūru, kompetenci un atbildību.

Analizējot komisijas darba procesus, raugoties no vēsturiskā un praktiskā darba organizācijas skatupunkta, ir izveidojusies situācija, ka darbam nepieciešamo informāciju iegūst, pārbauda un izmanto lēmumprojektu sagatavošanā, kā arī pašu lēmumprojektu sagatavo komisijas priekšsēdētājs sadarbībā ar komisijas sekretāru, tas ir, minētajiem komisijas locekļiem ir praktiskā darba pieredze, kā arī pieeja Fizisko personu reģistra, kā arī nekustamā īpašuma nodokļa administrēšanas programmas NINO datiem, kam ir vitāli svarīga nozīme attiecīgo lēmumprojektu sagatavošanai.

Ņemot vērā minēto, lai arī Nolikums paredz komisijas priekšsēdētāja vietnieka institūtu (komisijas priekšsēdētāja vietnieks aizvieto komisijas priekšsēdētāju tā prombūtnes laikā), daudz lietderīgāk un efektīvāk būtu paredzēt regulējumu, atbilstoši kuram komisijas priekšsēdētāja pienākumus tā prombūtnes laikā veic komisijas sekretārs. Ievērojot minēto, nepieciešams Nolikumā veikt atbilstošus grozījumus, svītrojot regulējumu, kas attiecas uz komisijas priekšsēdētāja vietnieku, un vienlaikus precizējot komisijas sekretāra kompetenci.

Pašvaldību likuma 10.panta pirmās daļa 8.punkts paredz, ka pašvaldības dome ir tiesīga izlemt ikvienu pašvaldības kompetences jautājumu, tajā skaitā izdodot pašvaldības institūciju nolikumus, savukārt Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes, iestādes izveidotās koleģiālās institūcijas vai struktūrvienības uzbūvi un darba organizāciju (nolikums, reglaments).

Ņemot vērā minēto un pamatojoties uz Pašvaldību likuma 10.panta pirmās daļa 8.punktu un Valsts pārvaldes iekārtas likuma 73.panta pirmās daļas 1.punktu, kā arī Attīstības un tautsaimniecības komitejas ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. IZDOT Gulbenes novada pašvaldības 2025.gada \_\_.maija iekšejo normatīvo aktu Nr.\_\_ “Grozījumi Gulbenes novada pašvaldības 2024.gada 29.augusta iekšējā normatīvajā aktā Nr.GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums””.
2. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minēto iekšējo normatīvo aktu triju darbdienu laikā pēc tā stāšanās spēkā publicēt Gulbenes novada pašvaldības tīmekļa vietnē [*www.gulbene.lv*](http://www.gulbene.lv).

Gulbenes novada pašvaldības domes priekšsēdētājs A. Caunītis

|  |
| --- |
| Gulbenes_nov MB400 |
| **GULBENES NOVADA PAŠVALDĪBA** |
| Reģ.nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, e-pasts: dome@gulbene.lv, www.gulbene.lv  ­­­­­­­­­­­­­­­ |

Gulbenē

**2025.gada \_\_.\_\_\_\_\_\_\_\_\_ Nr.**

**Grozījumi Gulbenes novada pašvaldības 2024.gada** **29.augusta iekšējā normatīvajā aktā Nr.GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums”**

Izdots saskaņā ar Valsts pārvaldes iekārtas

likuma 73.panta pirmās daļas 1.punktu

Izdarīt Gulbenes novada pašvaldības 2024.gada 29.augusta iekšējā normatīvajā aktā Nr.GND/IEK/2024/24 “Gulbenes novada pašvaldības dzīvesvietas reģistrācijas un anulācijas komisijas nolikums” šādus grozījumus:

1. Svītrot 11.punktā vārdus “un komisijas priekšsēdētāja vietnieku”.
2. Svītrot 14.punktu.
3. Papildināt ar 16.7.apakšpunktu šādā redakcijā:

“16.7. pilda komisijas priekšsēdētāja pienākumus komisijas priekšsēdētāja prombūtnes laikā.”.

Gulbenes novada pašvaldības domes priekšsēdētājs A.Caunītis